חן יסודות

חן יסודות (לשעבר חן ישראל קלַיְנמן; נולד ב-1979) הוא משורר ישראלי.

ביוגרפיה
חן ישראל נולד ביבנה, בן שלישי להורים מרקע דתי-לאומי. 
התחנך במערכת החינוך הממלכתית-דתית וסיים את שירותו הצבאי במסגרת ההסדר בישיבת הגולן בחיספין. במהלך השנים שלאחר מכן עזב את אורח החיים הדתי-אורתודוקסי.

יסודות הוא בוגר תואר ראשון במדעי המוח וספרות עברית באוניברסיטת בר-אילן. בעל תואר דוקטור לספרות משווה מטעם אוניברסיטת בר-אילן, מחקרו עסק בסופרים דוד שחר וחורחה לואיס בורחס. חלק מרכזי מפעילותו הספרותית והציבורית מוקדש לזכויות בעלי חיים בכלל ולטבעונות בפרט.

שיריו התפרסמו בבמות הספרותיות השונות, החל מן העיתונות הכתובה וכלה בכתבי-עת בדפוס וכתבי-עת מקוונים.
ב-2010 הקים יחד עם רן יגיל את כתב העת המקוון לספרות, "יקוד". כיום שותף פעיל בכתב העת עמדה.

בגיל 20, אימץ אורח חיים צמחוני, ובשנת 2011 אימץ אורח חיים טבעוני.

מתגורר כיום בתל אביב.

ספריו
 צעדים במרחב (כרמל, 2006). ספר שירה.
 במלוא מוטת הבריאה (עמדה, 2010). ספר שירה.
 ילידית של הקיים (עמדה, 2012). ספר הגות ושירה.
 תיקוני שואה (כרמל ועמדה חדשה, 2014). ספר הגות, שירה ופרוזה. הספר כולו עוסק בזכויות בעלי חיים ובטבעונות.
 רפאים בממשות החמלה (דרור, 2016). ספר שירה והגות. הספר מתמקד בזכויות בעלי חיים ובטבעונות.
 בראשית היה הפלא, עיון במכלול יצירתו של דוד שחר (כרמל ועמדה חדשה, 2021). ספר עיון ומחקר.

קישורים חיצוניים
 
 יקוד, כתב-עת לספרות.
 
 עמוס אדלהייט, על "ילידית של הקיים" בתוך ארבעה דיונים דחופים (בציר "עמדה" 2012)  בכתב-העת "יקוד".
 צור ארליך, שלום, שמי חן ישראל ואני כותב שירים כי אני סירוב להיגמר, באתר מהמחסן של צור ארליך, על "במלוא מוטת הבריאה".
 איל מגד, שירה בלתי נסבלת ששוברת את הטאבו של השואה, על "תיקוני שואה", הארץ תרבות וספרות, 26 בנובמבר 2014.
 אורנה רינת, כל יללה היא קול בלתי אפשרי, על "תיקוני שואה" באתר אנימלס.
 אורנה רינת, אל פלומת גופך שאיננו, על "רפאים בממשות החמלה" באתר אנימלס.
 ארז שוייצר, כתב התנועה, באתר הארץ, 6 באפריל 2011.
 אסף שור, "אל תאכלו שריר עגל שחוט, זהו בשר עוללים", על "רפאים בממשות החמלה", הארץ, 21 בינואר 2016.
 המשורר חן קלינמן לא חושש להשוות בין השואה לאכילת בשר ריאיון עם חן קלינמן באתר הארץ.

הערות שוליים

משוררים ישראלים
טבעונים ישראלים
בעלי תואר דוקטור מאוניברסיטת בר-אילן
תל אביב-יפו: אישים
ישראלים שנולדו ב-1979